ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ
ΠΑΝΕΠΙΣΤΗΜΙΟ ΑΘΗΝΩΝ
Αριθμ. 34380/1-4-2025
Προκήρυξη μίας (1) θέσης Δ.Ε.Π. στη βαθμίδα
του Καθηγητή του Τμήματος Οδοντιατρικής της
Σχολής Επιστημών Υγείας του Εθνικού και Καποδιστριακού Πανεπιστημίου Αθηνών με γνωστικό
αντικείμενο «Ακίνητη Προσθετική».
Ο Πρύτανης του Εθνικού και Καποδιστριακού Πανεπιστημίου Αθηνών μετά από εισήγηση της Συνέλευσης του
Τμήματος Οδοντιατρικής (συν. 6/2/2025), λαμβάνοντας
υπόψη την από 28/1/2025 αίτηση εξέλιξης μέλους Δ.Ε.Π.
και σύμφωνα με:
1) Την περ. ιζ της παρ. 1 του άρθρου 15, την παρ. 4 του
άρθρου 463 και το άρθρο 485 του ν. 4957/2022,
2) Την περ. ιδ της παρ. 2 του άρθρου 21 του ν. 4485/2017
(Α’114),
3) το άρθρο 19 του ν. 4009/2011 (Α’ 195) όπως ισχύει με το άρθρο 70 του ν. 4386/2016 (Α’ 83), το άρθρο
τέταρτο του ν. 4405/2016 (Α’ 129), το άρθρο 30 του
ν.  4452/2017 (Α’ 17), το άρθρο 9 του ν.  4521/2018
(Α’ 38) και την παρ. 3 του άρθρου 32 του ν. 4589/2019
(Α’ 13),
4) την παρ. 2 του Κεφαλαίου Α’ του άρθρου 6 του
ν. 2083/1992 (Α’ 159) όπως αντικαταστάθηκε με την
παρ. 1 του άρθρου 23 του ν. 3549/2007 (Α’ 69),
5) τα άρθρα 15 και 16 του ν. 4589/2019 (Α’ 13) καθώς
και το π.δ. 85/2013 (Α’ 124),
6) το π.δ. 134/1999 (Α’ 132),
7) την υπό στοιχεία Φ.122.1/6/14241/Ζ2/27-1-2017
(Β’ 225) απόφαση του Υπουργού Παιδείας, Έρευνας
και Θρησκευμάτων, όπως τροποποιήθηκε με το άρθρο
πρώτο της υπό στοιχεία Φ.122.1/86/83263/Ζ2/30-6-2020
όμοιας (Β’ 2657),
8) τις υπό στοιχεία Φ/149466/Ζ2/29-12-2023 (Β’ 7603)
και Φ/154400/Ζ2/24-12-2024 (Β’ 7226) αποφάσεις του
Υπουργού Παιδείας, Θρησκευμάτων και Αθλητισμού,
9) το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ,
προκηρύσσει (ανοιχτή προκήρυξη) την πλήρωση μίας
(1) θέσης μέλους Δ.Ε.Π., ως εξής:
ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ
ΣΧΟΛΗ ΕΠΙΣΤΗΜΩΝ ΥΓΕΙΑΣ
ΤΜΗΜΑ ΟΔΟΝΤΙΑΤΡΙΚΗΣ
ΤΟΜΕΑΣ ΠΡΟΣΘΕΤΟΛΟΓΙΑΣ
- Μία (1) θέση Δ.Ε.Π. στη βαθμίδα του Καθηγητή με
γνωστικό αντικείμενο «Ακίνητη Προσθετική».
Συνοπτική περιγραφή του επιστημονικού πεδίου της
υπό πλήρωση θέσης:
«Το γνωστικό αντικείμενο της Ακίνητης Προσθετικής
ασχολείται με την αισθητική και λειτουργική αποκατάσταση των υπαρχόντων ή ελλειπόντων δοντιών και
ιστών, χρησιμοποιώντας προσθετικές αποκαταστάσεις
με σταθερή σύνδεση πάνω στα υπάρχοντα δόντια ή/και
σε εμφυτεύματα. Η Ακίνητη Προσθετική περιλαμβάνει
τις εργαστηριακές και κλινικές τεχνικές και υλικά για κάθε
είδους ακίνητη αποκατάσταση μερικής ή ολικής επικάλυψης για δόντια ή εμφυτεύματα, κατασκευασμένη με
συμβατικές (αναλογικές) ή ψηφιακές τεχνικές, καθώς
και την επίδραση των ακίνητων αποκαταστάσεων στη
στοματική και τη γενική υγεία».
Όσοι επιθυμούν να συμμετάσχουν ως υποψήφιοι
στη διαδικασία εκλογής σε προκηρυχθείσα θέση ΔΕΠ
(Επίκουρου Καθηγητή, Αναπληρωτή Καθηγητή και Καθηγητή), οφείλουν να έχουν εγγραφεί ηλεκτρονικά στο
πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr,) με τη διαδικασία
που προβλέπεται στη παρ. 1 του άρθρου 3 της υπό
στοιχεία Φ. 122.1/6/14241/Ζ2/27-1-2017 (Β’ 225) όπως
αντικαταστάθηκε με το άρθρο πρώτο της υπό στοιχεία
Φ.122.1/86/83263/Ζ2/30-6-2020 (Β’ 2657) όμοιας.
Α. Όσοι επιθυμούν να υποβάλουν αίτηση υποψηφιότητας για την εκλογή σε προκηρυχθείσα θέση ΔΕΠ (Επίκου-
ρου Καθηγητή, Αναπληρωτή Καθηγητή και Καθηγητή)
υποβάλλουν ηλεκτρονικά στο πληροφοριακό σύστημα
ΑΠΕΛΛΑ (διαδικτυακή διεύθυνση https://apella.minedu.
gov.gr,) μέσα σε αποκλειστική προθεσμία δύο (2) μηνών
από την ημερομηνία του εγγράφου της ανακοίνωσης της
δημοσίευσης της προκήρυξης στον Ημερήσιο Τύπο, την
αίτηση υποψηφιότητας μαζί με όλα τα αναγκαία για την
κρίση δικαιολογητικά:
1. Βιογραφικό σημείωμα.
2. Αντίγραφο των πτυχίων και των τίτλων σπουδών
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Απριλίου 2025
ΤΕΥΧΟΣ  ΤΡΙΤΟ
Αρ. Φύλλου 1384
11.04.2025 13:13:55
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1384/10.04.2025
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να υποβληθούν και οι σχετικές
βεβαιώσεις ισοτιμίας από τον ΔΟΑΤΑΠ ή αντίγραφο της
αίτησης για αναγνώριση της ισοτιμίας.
3. Διδακτορική Διατριβή, επιστημονικές δημοσιεύσεις
και αναλυτικό υπόμνημα αυτών.
4. Όλα τα απαραίτητα δικαιολογητικά, τα οποία πιστοποιούν τα προβλεπόμενα στη παρ. 1 του άρθρου 9
του ν. 4521/2018 (Α’ 38) προσόντα εκλογής, καθώς και
κάθε άλλο δικαιολογητικό που κρίνουν αναγκαίο οι υποψήφιοι.
Οι πολίτες κρατών-μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο ή
μεταπτυχιακό τίτλο σπουδών Ελληνικού Α.Ε.Ι. ή απολυτήριο ελληνικού Λυκείου ή εξαταξίου Γυμνασίου ή πι-
στοποιητικό ελληνομάθειας Γ1 επιπέδου από το Κέντρο
Ελληνικής Γλώσσας, από το οποίο θα αποδεικνύεται η
πλήρης γνώση και άνετη χρήση της ελληνικής γλώσσας.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών - μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους, την
ιθαγένεια του οποίου έχει ο υποψήφιος.
- Το αντίγραφο ποινικού μητρώου και το πιστοποιητικό
στρατολογικής κατάστασης τύπου Α’ θα αναζητηθούν
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους - μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
- Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Β. Όσοι επιθυμούν να υποβάλουν αίτηση εξέλιξης σε
θέση Επίκουρου Καθηγητή, Αναπληρωτή Καθηγητή ή
Καθηγητή υποβάλλουν ηλεκτρονικά την αίτησή τους
και καταχωρίζουν τα παραπάνω δικαιολογητικά, εφόσον
αυτά δεν έχουν ήδη καταχωρισθεί κατά την εγγραφή
τους στο Γενικό Μητρώο (άρθρο 3 της υπό στοιχεία Φ.
122.1/6/14241/Ζ2/27-1-2017 υπουργικής απόφασης Β’ 225) και δεν χρήζουν επικαιροποίησης.
Οι αιτήσεις υποψηφιότητας και τα απαιτούμενα δικαιολογητικά (περιπτώσεις Α και Β) υποβάλλονται αποκλει-
στικά και μόνο ηλεκτρονικά μέσω του πληροφοριακού
συστήματος ΑΠΕΛΛΑ. Η μη υποβολή της αίτησης υποψηφιότητας καθώς και των απαιτούμενων για την κρίση
δικαιολογητικών εντός της ταχθείσης από την προκήρυξη προθεσμίας, συνιστά λόγο απαραδέκτου της αίτησης.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905 Ομάδα ΑΛΕ 21).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ
Αριθμ. 4470
Προκήρυξη μίας κενής θέσης Διδακτικού Ερευνητικού Προσωπικού (Δ.Ε.Π.) του Τμήματος Ει-
καστικών και Εφαρμοσμένων Τεχνών της Σχολής
Καλών Τεχνών του Πανεπιστημίου Δυτικής Μακεδονίας στη βαθμίδα του Αναπληρωτή ή Επί-
κουρου Καθηγητή με γνωστικό αντικείμενο «Ζωγραφική».
Ο Πρύτανης του Πανεπιστημίου Δυτικής Μακεδονίας,
έπειτα από την εισήγηση της Συνέλευσης του Τμήματος
Εικαστικών και Εφαρμοσμένων Τεχνών της Σχολής Καλών Τεχνών του Πανεπιστημίου Δυτικής Μακεδονίας στη
συνεδρίαση υπ’ αρ. 67/19-03-2025 και έχοντας υπόψη:
1. Τον ν. 4610/2019 (Α’ 70) για τη συνέργεια του Πανεπιστημίου Δυτικής Μακεδονίας και του Τ.Ε.Ι. Δυτικής
Μακεδονίας.
2. Το άρθρο 463 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
3. Την περ. η της παρ. 18 του άρθρου 8, την περ. γ της
παρ. 9 του άρθρου 9, την παρ. 1 του άρθρου 16, τις παρ. 1
και 3 του άρθρου 77 και την παρ. 22α του άρθρου 80 του
ν. 4009/2011 (Α’ 195).
4. Το άρθρο 2 του π.δ. 134/1999 (Α’ 132).
5. Τις ερμηνευτικές εγκυκλίους του Υπουργείου Παιδείας, Δια Βίου Μάθησης και Θρησκευμάτων υπό στοιχεία
Φ.122.1/350/141732/Β2/09-12-2011 (ανακοινοποιημένης στο ορθό στις 20-12-2011) και Φ.122.1/58/22996/
Β2/05-03-2012.
6. Το άρθρο 9 του ν. 4521/2018 (Α’ 38) το οποίο αντικατέστησε το άρθρο 19 του ν. 4009/2011 (Α’ 195).
7. Το άρθρο τέταρτο του ν. 4405/2016 (Α’ 129) και
της εγκυκλίου του Υπουργείου Παιδείας, Έρευνας και
Θρησκευμάτων υπό στοιχεία Φ.122.1/88/119483/Ζ2/
20-07-2016.
8. Την υπό στοιχεία Φ.122.1/6/14241/Ζ2/27-01-2017
υπουργική απόφαση του Υπουργού Παιδείας, Έρευνας
και Θρησκευμάτων «α) Διαδικασία συγκρότησης των
εκλεκτορικών σωμάτων των Α.Ε.Ι., ρύθμιση θεμάτων
εκλογής και εξέλιξης καθηγητών και υπηρετούντων λεκτόρων, ανανέωσης και μονιμοποίησης των επί θητεία
επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετικά με την εφαρ-
μογή των διατάξεων του άρθρου 19 του ν. 4009/2011
(Α’ 195), και του άρθρου 4 του ν. 4405/2016 (Α’ 129).
β) Ανάπτυξη και λειτουργία ηλεκτρονικού συστήματος
ολοκληρωμένης διαχείρισης διαδικασιών εκλογής και
εξέλιξης καθηγητών και υπηρετούντων λεκτόρων, ανανέωσης και μονιμοποίησης των επί θητεία επίκουρων
καθηγητών, καθώς και κατάρτισης και τήρησης μητρώων
εσωτερικών και εξωτερικών μελών» (Β’ 225).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1384/10.04.2025
9. Το άρθρο 30 του ν. 4452/2017 «Ρύθμιση θεμάτων
του Κρατικού Πιστοποιητικού Γλωσσομάθειας, της
Εθνικής Βιβλιοθήκης της Ελλάδας και άλλες διατάξεις»
(Α’ 17), που αντικατέστησε την παρ. 2 του άρθρου 16 του
ν. 4009/2011 (Α’ 195).
10. Την υπ’ αρ. 4053/31-03-2017 απόφαση της Συγκλήτου του Πανεπιστημίου Δυτικής Μακεδονίας «Διαδικασία
προκήρυξης, επιλογής και εξέλιξης θέσεων καθηγητών
και υπηρετούντων λεκτόρων, ανανέωσης και μονιμοποίησης επίκουρων καθηγητών επί θητεία στο Πανεπιστή-
μιο Δυτικής Μακεδονίας» (Β’ 1493).
11. Την περ.  β του άρθρου 485 του ν.  4957/2022
«Νέοι Ορίζοντες στα Ανώτατα Εκπαιδευτικά Ιδρύματα:
Ενίσχυση της ποιότητας, της λειτουργικότητας και της
σύνδεσης των Α.Ε.Ι. με την κοινωνία και λοιπές διατάξεις» (Α’ 141).
12. Την υπ’ αρ. 122/25-09-2020 απόφαση της Συγκλήτου του Πανεπιστημίου Δυτικής Μακεδονίας για την
μείωση του χρονικού διαστήματος υποβολής αιτήσεων
των υποψηφίων για θέση μέλους ΔΕΠ.
13. Το π.δ. 123/1984 «Προσόντα και προϋποθέσεις
για την κατάληψη θέσης διδακτικού ερευνητικού προσωπικού στα ανώτατα εκπαιδευτικά ιδρύματα, στις πε-
ριπτώσεις που δεν απαιτείται η κατοχή διδακτορικού
διπλώματος» όπως έχει επανέλθει σε ισχύ με την παρ. 9
του άρθρου 77 του ν. 4009/2011.
14. Την υπό στοιχεία Φ.154568/Z2/24-12-2024 απόφαση του Υπουργείου Παιδείας, Θρησκευμάτων και Αθλη-
τισμού με την οποία κατανέμονται 32 θέσεις/πιστώσεις
στο Πανεπιστήμιο Δυτικής Μακεδονίας.
15. Την υπ’ αρ. 3239/12-02-2025 (Β’ 982) απόφαση της
Συγκλήτου του Ιδρύματος «Κατανομή τριάντα δύο (32)
θέσεων ΔΕΠ και μίας (1) θέσης ΕΔΙΠ στα Τμήματα του
Πανεπιστημίου Δυτικής Μακεδονίας».
16. Την υπό στοιχεία Φ/154400/Z2/24-12-2024
(Β’ 7226) απόφαση του Υπουργού Παιδείας, Θρησκευμάτων και Αθλητισμού για την παράταση των αναφερόμε-
νων στο άρθρο 463 του Κεφαλαίου ΙΖ’ του ν. 4957/2022
(Α’ 141) προθεσμιών.
17. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης σε ΕΜΔΔ-ΜΙΤΟΣ,
αποφάσισε την ανοικτή προκήρυξη για την πλήρωση
μίας (1) θέσης Διδακτικού Ερευνητικού Προσωπικού
(Δ.Ε.Π.), στη βαθμίδα του Αναπληρωτή ή Επίκουρου
Καθηγητή με γνωστικό αντικείμενο «Ζωγραφική».
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητάς τους μαζί με όλα
τα παρακάτω αναγκαία κατά την κρίση δικαιολογητικά
στο πληροφοριακό σύστημα «ΑΠΕΛΛΑ» (https://apella.
minedu.gov.gr) μέσα σε αποκλειστική προθεσμία ενός
(1) μηνός από την ημερομηνία του εγγράφου της ανακοίνωσης της δημοσίευσης της προκήρυξης αυτής στον
ημερήσιο τύπο.
Για περισσότερες πληροφορίες οι ενδιαφερόμενοι
μπορούν να απευθύνονται στη Γραμματεία του Τμήματος
Εικαστικών και Εφαρμοσμένων Τεχνών (Διεύθυνση: 3ο
χλμ Φλώρινας-Νίκης, 53100 Φλώρινα, τηλ. 2385055250)
Μαζί με την αίτηση οι υποψήφιοι πρέπει να υποβάλουν:
1. Αντίγραφο του δελτίου αστυνομικής ταυτότητας ή
του διαβατηρίου.
2. Αντίγραφα των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
εξωτερικού θα πρέπει να φέρουν τις νόμιμες θεωρήσεις
και να συνοδεύονται από επίσημες μεταφράσεις, καθώς
και από την απόφαση ισοτιμίας από το ΔΟΑΤΑΠ. Εάν δεν
υπάρχει απόφαση ισοτιμίας, εφαρμόζεται το άρθρο 304
του ν. 4957/2022.
3. Βιογραφικό σημείωμα.
4. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική διατριβή και τα άλλα επιστημονικά
δημοσιεύματα.
6. Όλα τα απαραίτητα έγγραφα στοιχεία που πιστοποιούν τα προβλεπόμενα από τη νομοθεσία προσόντα
εκλογής, όπως ορίζεται στο άρθρο 9 του ν. 4521/2018.
Ο υποψήφιος που θα επιλεγεί κατόπιν παραπεμπτικού
εγγράφου του Πανεπιστημίου Δυτικής Μακεδονίας θα
καταθέσει γνωματεύσεις: (α) παθολόγου ή γενικού ιατρού και (β) ψυχιάτρου, είτε του δημοσίου είτε ιδιωτών,
που να πιστοποιούν την υγεία του υποψηφίου προκειμένου να ασκήσει τα καθήκοντα της αντίστοιχης θέσης.
Η Υπηρεσία που θα προβεί στην έκδοση της τελικής
πράξης διορισμού θα αναζητήσει αυτεπαγγέλτως:
- Το πιστοποιητικό γέννησης του επιλεγέντος υποψηφίου. Προκειμένου για πολίτες κρατών-μελών της
Ευρωπαϊκής Ένωσης, υποβάλλεται πιστοποιητικό της
αρμόδιας αρχής του κράτους την ιθαγένεια του οποίου
έχει ο υποψήφιος.
- Το αντίγραφο ποινικού μητρώου δικαστικής χρήσης.
- Το πιστοποιητικό στρατολογικής κατάστασης τύπου Α’.
Με υπεύθυνη δήλωση του ν. 1599/1986 οι άρρενες
υποψήφιοι δεσμεύονται ότι θα έχουν εκπληρώσει τις
στρατιωτικές τους υποχρεώσεις ή θα έχουν απαλλαγεί
νόμιμα από αυτές πριν την έκδοση της Πρυτανικής Πράξης διορισμού τους.
Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους-μέλους
της Ευρωπαϊκής Ένωσης, στο οποίο δεν προβλέπεται
όμοιο κώλυμα διορισμού. Οι ανωτέρω πολίτες οφείλουν
να υποβάλουν, εκτός των πιο πάνω δικαιολογητικών και
πτυχίο ή μεταπτυχιακό τίτλο σπουδών Ελληνικού Α.Ε.Ι.
ή απολυτήριο ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1’ επιπέδου από το
Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της ελληνικής
γλώσσας.
Η προκαλούμενη δαπάνη της οποίας το ύψος δεν
μπορεί να προσδιοριστεί θα καλυφθεί από τον προϋπολογισμό του Υπουργείου Παιδείας, Θρησκευμάτων
και Αθλητισμού (ΑΛΕ 2120101005 και ΑΛΕ 2190201099
του ΕΦ 1020-905).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1384/10.04.2025
Η προκήρυξη αυτή να δημοσιευθεί στην Εφημερίδα
της Κυβερνήσεως.
Κοζάνη, 27 Μαρτίου 2025
Ο Πρύτανης
ΘΕΟΔΩΡΟΣ ΘΕΟΔΟΥΛΙΔΗΣ
Ι
ΠΑΝΕΠΙΣΤΗΜΙΟ ΙΩΑΝΝΙΝΩΝ
Με την υπ’ αρ. 12528/31.03.2025 πράξη της Πρύτανη
του Πανεπιστημίου Ιωαννίνων, η οποία εκδόθηκε σύμφωνα με τα άρθρα 16,19 και 20 του ν. 4009/2011 (Α’  195)
όπως ίσχυαν κατά τον κρίσιμο χρόνο, τον ν. 4485/2017 (Α’
114) και τις μεταβατικές διατάξεις του άρθρου 463 του
ν. 4957/2022 (Α’ 141): α) μονιμοποιείται η Αγλαΐα Μελά
του Βασιλείου, σε θέση ΔΕΠ στη βαθμίδα του Επίκουρου Καθηγητή με γνωστικό αντικείμενο «Πολιτική Φι-
λοσοφία», του Τμήματος Φιλοσοφίας, της Φιλοσοφικής
Σχολής του Πανεπιστημίου Ιωαννίνων, με κωδικό θέσης
ΑΠΕΛΛΑ APP41529, επειδή έχει τα νόμιμα προσόντα και
β) διαπιστώνεται η μετατροπή της θέσης της Αγλαΐας
Μελά του Βασιλείου, σε θέση ΔΕΠ στη βαθμίδα του Επίκουρου Καθηγητή με γνωστικό αντικείμενο «Πολιτική
Φιλοσοφία», του Τμήματος Φιλοσοφίας, της Φιλοσοφικής Σχολής του Πανεπιστημίου Ιωαννίνων, με κωδικό
θέσης ΑΠΕΛΛΑ APP41529, κατ’ εφαρμογή του άρθρου 50
του ν. 4115/2013.
Η Πρύτανης
ΑΝΝΑ ΜΠΑΤΙΣΤΑΤΟΥ
Ι
ΠΑΝΕΠΙΣΤΗΜΙΟ ΠΑΤΡΩΝ
Με την υπ’ αρ. 27025/01.04.2025 πράξη του Πρύτανη
του Πανεπιστημίου Πατρών που εκδόθηκε σύμφωνα
με τις διατάξεις των άρθρων 147 και 156 παρ. 1 του
ν. 3528/2007, διαπιστώνεται η αυτοδίκαιη λύση της υπηρεσιακής σχέσης του Γρηγορίου Βογιατζή του Σταματίου,
μόνιμου μέλους ΔΕΠ της βαθμίδας του Καθηγητή πρώτης βαθμίδας του Τμήματος Ιατρικής της Σχολής Επιστη-
μών Υγείας του Πανεπιστημίου Πατρών, από 28.03.2025
ημερομηνία θανάτου του.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 1184266572/01.04.2025).
Ο Πρύτανης
ΧΡΗΣΤΟΣ ΜΠΟΥΡΑΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250301384.pdf | Tokens: 14616]